aelius-aristides.ieroi-lo-goi-d 335
Πλάτωνα ὁρᾶν ἐδόκουν ἑστῶτα ἐν τῷ δωματίῳ τῷ ἐμῷ ἀπαντικρὺ τῆς τε κλίνης κἀμοῦ · ὁ δʼ ἔτυχε μεταχειριζόμενος τὴν ἐπιστολὴν τὴν πρὸς Διονύσιον , καὶ μάλα μεστὸς ὢν θυμοῦ προσβλέψας δέ μοι , ποῖός τις , ἔφη , σοὶ φαίνομαι εἰς ἐπιστολάς ; μὴ φαυλότερος τοῦ Κέλερος ; τὸν γραμματέα δὴ λέγων τὸν βασιλικόν . κἀγὼ , εὐφήμει , ἔφην , τὸ καὶ μεμνῆσθαί σε τοιοῦτον ὄντα ὅστις εἶ . καὶ οὐ πολὺ ὕστερον ὁ μὲν ἠφάνιστο , ἐγὼ δὲ συννοίᾳ εἰχόμην . παρὼν δέ τις εἶπεν , οὗτος μέντοι ὁ διαλεγόμενός σοι ὡς Πλάτων ἀρτίως ὁ σὸς Ἑρμῆς ἐστι · λέγων δὴ τὸν εἰληχότα τὴν γένεσιν τὴν ἐμήν . Πλάτωνι δʼ , ἔφη , εἴκαστο . τοῦτο μὲν δὴ ἐν Σμύρνῃ γίγνεταί μοι τὸ ὄναρ , ἕτερον δὲ ἐν Περγάμῳ σχεδὸν πρότερον τούτου . ᾐτιᾶτο τῶν ὀνειράτων τούτων καὶ τῆς ἐναργοῦς τῶν θεῶν ἐπιμελείας τὸν τοῦ Διὸς ἀστέρα , ὅστις δὴ καὶ ὁ αἰτιώμενος ἦν · σχίζειν γὰρ αὐτὸν μέσου τοῦ οὐρανοῦ μέσην τὴν μοῖραν , ἡνίκα ἐγιγνόμην , καὶ λέγουσι μέντοι οἱ ἀστρονόμοι λέοντα μὲν εἶναι τηνικαῦτα ἐπὶ μέσου τοῦ οὐρανοῦ , τὸν δὲ τοῦ Διὸς ἀστέρα ὑπὸ τῷ λέοντι , ἐκ τετραγώνου πλευρᾶς Ἑρμῇ δεξιὸν , ἀμφοτέρους ἑώους . σχεδὸν δὲ καὶ τῶν ἄλλων παλαιῶν τοὺς ἐνδοξοτάτους ἐπὶ λόγοις ὑπῆρξέ μοι θεάσασθαι , ὁμοίως λογοποιούς τε καὶ ποιητάς · τὸ δὲ τοῦ Λυσίου καὶ διηγήσεως ἄξιον . ἔκαμνον γὰρ τριταίῳ οἵῳ βαρυτάτῳ καὶ ὁρῶ Λυσίαν τὸν ῥήτορα , νεανίσκον οὐκ ἄχαριν . ἐπῄει δὲ ἡ τῆς καταβολῆς ἡμέρα καὶ ὁ πυρετὸς οὐκ ἐπεγένετο , ἀλλʼ ἐλύθη τὸ νόσημα ἐν τούτῳ . καὶ δὴ καὶ Σοφοκλέα ποτὲ ἔδοξα τὸν ποιητὴν παρελθεῖν εἰς τὴν οἰκίαν τὴν ἐμαυτοῦ , παρελθόντα δὲ στῆναι πρόσθεν τοῦ οἰκήματος οὗ διατρίβων τυγχάνω , ἑστῶτος δὲ αὐτοῦ καὶ σιωπῶντος αὐτὰ ἐφʼ αὑτῶν τὰ χείλη βομβεῖν οἷον ἥδιστον · ἦν δὲ καὶ ἡ πᾶσα πρόσοψις γεραροῦ τε καὶ εὐσχήμονος . ἰδὼν οὖν αὐτὸν ἥσθην τε καὶ ἀναστὰς ἠσπαζόμην καὶ ἠρώτων , ποῦ δέ σοι , ἔφην , ἁδελφός ; καὶ ὃς , ἔστι γάρ τις , ἔφη , ἀδελφὸς ἐμοί ; Αἰσχύλος γε οὗτος , ἔφην ἐγώ . καὶ ἅμα συμπαρῄειν ἔξω , καὶ ὡς ἐν τῷ προθύρῳ ἐφάνημεν , σοφιστὴς τῶν ἐφʼ ἡμῶν καὶ μάλα τῶν ἐπιφανῶν μικρὸν ἀπωτέρω τῶν θυρῶν ἐξ ἀριστερᾶς ἀνατραπεὶς ἔκειτο .
Lemmas: Πλάτων ὁράω δοκέω ἵστημι ἐν ὁ δωμάτιον ὁ ἐμός ἀπαντικρύ ὁ τε κλίνη ἐγώ · ὁ δέ τυγχάνω μεταχειρίζω ὁ ἐπιστολή ὁ πρός Διονύσιος , καί μάλα μεστός εἰμί θυμός προσβλέπω δέ ἐγώ , ποῖος τις , φημί , σύ φαίνω εἰς ἐπιστολή ; μή φαῦλος ὁ Κέλερ ; ὁ γραμματεύς δή λέγω ὁ βασιλικός . ἐγώ , εὐφημέω , φημί , ὁ καί μιμνῄσκω σύ τοιοῦτος εἰμί ὅστις εἰμί . καί οὐ πολύς ὕστερον ὁ μέν ἀφανίζω , ἐγώ δέ σύννοια ἔχω . πάρειμι δέ τις λέγω , οὗτος μέντοι ὁ διαλέγω σύ ὡς Πλάτων ἄρτιος ὁ σός Ἑρμῆς εἰμί · λέγω δή ὁ λαγχάνω ὁ γένεσις ὁ ἐμός . Πλάτων δέ , φημί , εἰκάζω . οὗτος μέν δή ἐν Σμύρνα γίγνομαι ἐγώ ὁ ὄναρ , ἕτερος δέ ἐν Πέργαμος σχεδόν πρότερος οὗτος . αἰτιάομαι ὁ ὄνειρος οὗτος καί ὁ ἐναργής ὁ θεός ἐπιμέλεια ὁ ὁ Ζεύς ἀστήρ , ὅστις δή καί ὁ αἰτιάομαι εἰμί · σχίζω γάρ αὐτός μέσος ὁ οὐρανός μέσος ὁ μοῖρα , ἡνίκα γίγνομαι , καί λέγω μέντοι ὁ ἀστρονόμος λέων μέν εἰμί τηνικαῦτα ἐπί μέσος ὁ οὐρανός , ὁ δέ ὁ Ζεύς ἀστήρ ὑπό ὁ λέων , ἐκ τετράγωνος πλευρά Ἑρμῆς δεξιός , ἀμφότερος ἕωος . σχεδόν δέ καί ὁ ἄλλος παλαιός ὁ ἔνδοξος ἐπί λόγος ὑπάρχω ἐγώ θεάομαι , ὅμοιος λογοποιός τε καί ποιητής · ὁ δέ ὁ Λύσιος καί διήγησις ἄξιος . κάμνω γάρ τριταῖος οἷος βαρύς καί ὁράω Λυσίας ὁ ῥήτωρ , νεανίσκος οὐ ἄχαρις . ἐπέρχομαι δέ ὁ ὁ καταβολή ἡμέρα καί ὁ πυρετός οὐ ἐπιγίγνομαι , ἀλλά λύω ὁ νόσημα ἐν οὗτος . καί δή καί Σοφοκλῆς ποτέ δοκέω ὁ ποιητής παρέρχομαι εἰς ὁ οἰκία ὁ ἐμαυτοῦ , παρέρχομαι δέ ἵστημι πρόσθεν ὁ οἴκημα οὗ διατρίβω τυγχάνω , ἵστημι δέ αὐτός καί σιωπάω αὐτός ἐπί ἑαυτοῦ ὁ χεῖλος βομβέω οἷος ἡδύς · εἰμί δέ καί ὁ πᾶς πρόσοψις γεραρός τε καί εὐσχήμων . ὁράω οὖν αὐτός ἥδομαι τε καί ἀνίστημι ἀσπάζομαι καί ἐρωτάω , ποῦ δέ σύ , φημί , ἀδελφός ; καί ὅς , εἰμί γάρ τις , φημί , ἀδελφός ἐγώ ; Αἰσχύλος γε οὗτος , φημί ἐγώ . καί ἅμα συμπαρέρχομαι ἔξω , καί ὡς ἐν ὁ πρόθυρον φαίνω , σοφιστής ὁ ἐπί ἐγώ καί μάλα ὁ ἐπιφανής μικρός ἀπωτέρω ὁ θύρα ἐκ ἀριστερός ἀνατρέπω κεῖμαι .